Yiwen utunsi ikcem ar tmečča* akken “ad iɛemmer taɛebbuḍt-is”. Mi iqqim ar tabla, aqeddac ifka-yas-id lmini. Iddem-it, immuqel d acu ara yečč. Mi d yuɣal ɣur-s uqeddac akken as-d-yesserbi, inna :
Aqeddac : -D acu ara k-id-awiɣ ? (s trumit).
Atunsi : - Aɛtini kusksi taɛɛm cɛir ! (efk-iyi-d seksu n temẓin).(01)
Aqeddac yefhem : awi-yi-d seksu s wecɛir ! (s teqbaylit d lɛib ameqran).
Dɣa aqeddac inna-as : Dacu ara txedmeḍ akka s wecɛir ?...Aɛni teḥwaǧeḍ-t akken a ttxemmeleḍ* tasumta ? Imiren kra yellan dinn d aqbayli iṭṭerḍeq ttaḍsa armi i felleqen. Atunsi ittmuqul kan yewhem dacu aka iḍran. Ikker-d yiwen isfehm-as yuɣal ula d netta isserḥ-as i taḍsa armi i ikuffer.
Amawal :
tmečča : restaurant
ttxemmeleḍ : bourrer, remplir
Lemɛani n dunnit :
* (01) Tarwa n xira am akken twalam u am akken i tḍerru dima mara yili aqbayli zzat n waɛrab ; tagi, ulac win ara sen-tt-yeksen : "ttutlayt-nnsen i zeggiren ar zzat. Nekk teḍra yidi yal tikelt di tmurt neɣ deg lɣerba. Yiwen wass, ibedd-d s tkerrust yiwen kra n buččamar s uqendur deg tmedint n Freha ; ibda lla d-ittmeslay s taɛravbt am akken irra-yi luleɣ di Mekka. Yernu nekk werǧi i ɣriɣ taktabt, maca, akk-a i tga "tarwa n bexta" akk d iḥerkiyen nneɣ iddan yid-sen. Ihi, a d-uɣaleɣ ar buččama amcum : netta yettmeslay-d s tegnawit-is, nekk ttmuquleɣ-t kan s wallen armi i ifuk ameslay, imiren nniɣ-as : Nekk mačči d aɛrab ( s teqvaylit) ! Dɣa, irra-d s teqbaylit ula d netta : Ula d nekk !!! Erriɣ-as : ihi acuɣer i yi-d ttmeslayeḍ s taɛɛrabt ?
Akk-a ihi i ilaq, ur sen-sawalet ara s tinna nnsen alamma teḥwaǧem ad teqḍum lecɣal-nnwen ar ɣur-sen.
kab_Latn kab_Latn kab_Latn kab_Latn kab_Latn kab_Latn ltz_Latn fra_Latn kab_Latn kab_Latn kab_Latn